โรโฮ รับ สุดแฮปปี้กับผีแดง หวังคว้าถ้วยแชมป์อีก
สำนักข่าวต่างประเทศรายงานวันที่ 2 มี.ค. ว่า มาร์กอส โรโฮ กองหลังทีมชาติอาร์เจนตินา ของ ปิศาจแดง แมนเชสเตอร์ ยูไนเต็ด สโมสรยักษ์ใหญ่แห่งศึกพรีเมียร์ลีก อังกฤษ ระบุ ตอนนี้มีความสุขกับชีวิตค้าแข้งในทัพปิศาจแดงสุดๆ และหวังคว้าถ้วยแชมป์เพิ่มอีกในฤดูกาลนี้,โรโฮ วัย 26 ปี ได้โอกาสลงสนามอย่างสม่ำเสมอในฤดูกาลนี้ ภายใต้การคุมทัพของ โชเซ มูรินโญ และแม้ต้องปรับตัวเองไปเล่นเซ็นเตอร์แบ็กบ้าง แบ็กซ้ายบ้าง แต่โรโฮก็มีความสุข ล่าสุดช่วยทีมคว้าแชมป์อีเอฟแอล คัพ มาครอง แต่ โรโฮ ยืนยันว่ายังหวังคว้าถ้วยอื่นอีกในซีซั่นนี้,ผมมีความสุขจริงที่แมนเชสเตอร์ ผมทำงานอย่างหนักเพื่อให้ได้อยู่ในทีม ซึ่งโค้ชก็ให้โอกาสผมเป็นตัวจริงและได้ลงเล่นมากมาย จังหวะของที่นี่กำลังดีจริงๆ เราได้ 2 ถ้วยที่เวมบลีย์ และเรายังมีลุ้นอีก 2 ถ้วย และยังคงต่อสู้ในลีก และเราก็ยังอยู่ในยูโรปาลีก ผมเข้าร่วมสโมสรแห่งนี้เพื่อมีส่วนร่วมในการพยายามที่จะคว้าถ้วยทั้งหมดนี้ ผมปรับตัวได้ดีกับชีวิตที่นี่ ภาษาอังกฤษของผมเริ่มดีขึ้น ลูกสาวของผมพูดภาษาอังกฤษ ผมชอบเล่นตำแหน่งเซ็นเตอร์ แต่ก็สามารถเล่นแบ็กซ้ายได้เช่นกัน มันเป็นครั้งที่ 2 แล้วที่ผมได้เล่นในเวมบลีย์กับยูไนเต็ดในฤดูกาลนี้ และผมมีความสุขมากที่ได้แชมป์นี้ (อีเอฟแอล คัพ) โรโฮ กล่าว
มาร์กอส โรโฮ กองหลังของแมนเชสเตอร์ ยูไนเต็ด ระบุ มีความสุขกับชีวิตค้าแข้งในทัพปิศาจแดงสุดๆ และหวังคว้าถ้วยแชมป์เพิ่มอีกในฤดูกาลนี้
แมนเชสเตอร์ ยูไนเต็ด,มาร์กอส โรโฮ,พรีเมียร์ลีก,ข่าวกีฬา,ข่าว